JohanHeinsen/ENO huggingface dataset:
Aalborgs Stifts Adresseavis, 1824-01-21
(J Anledning af No. 51 i Merkuren.) Vinkelskriver kaldes den, som udenfor Embedstilling forfatter Ansøgninger, Forespørgseler eller Andet, hvorved føres Klage eller Anke imod Nogen, eller ophidser og forleder Almuen til falsk Klagemaal og løgnagtige Angivelser, hvad enten han tegner sig som Concipist eller ei. Da det ofte ei engang er Venskab eller Vinding, som driver disse Mennesker til at forføre og mislede Almuesmanden, men Ondskab og Had imod dem deres Yttringer skulle træffe, ei sjelden er den foranledigende Aarsag, er denne Egenskab udeladt af Definitionen. Videre er det, i Medhold af Fron 28de Decbr. 1792, er et nødvendigt Attribut for Vinkelskriveren, at hans Produkt skal have Fornærmelser til Hensigt eller Følge. En Vinkelskriver er, naar Ondskab og Skadefroehed leder hans Pen, saameget mere skadelig for det Almindelige som den lettroende Almue snart kan forledes. Sørgeligt er det, at Almuen i Almindelighed fæster større Lid til en Døgenigt, som ved lidt Lovtrækkeri har forskaffet sig etslags Navnkundighed i Egnen, end til en Embedsmand, som uden Forbeholdenhed kan og vil vise den tilrette. Naar en Bonde har talt med sin Herredsfoged eller en Procurator om en Sag der ligger ham paa Hjertet, og denne f. Ex. har sagt ham at derved Jntet var at gjøre, eller anviist ham en Fremgangsmaade, han ikke synes om, saa henvender han sig, om ikke før, til en Mester i den omhandlede Profession, som strax smører ham Noget sammen og lover ham Guld og grønne Skove. Smøreren sender nu sit Arbeide, underskrevet med paaholdt Pen, eller og reenskrevet af Manden eller en Anden, bort, og Manden, som ikke kjender Jndholdet eller dets Følger, underkastes offentlig Tiltale, hvorunder Gierningsmanden stundom ei engang opdages!
Aalborgs Stifts Adresseavis, 1824-01-21
Ogsaa Klager til Politiretten, Stævninger o. s. v., hører til dette Kapitel, da de Uleiligheder, som af sammes Urigtig tighed kunne flyde for Vedkommende, gjør det nødvendigt for disse at henvende sig til Folk som kunne og ville iagttage de nødvendige Former. Det er derfor ikke en af Øvrighedens ringeste Pligter at have vaaget Øine med Vinkelskrivere og først bringe i Erfaring om det Andragne er eller kan være Vedkommendes Mening og Villie.
Aalborgs Stifts Adresseavis, 1824-01-21
Straffen for Vinkelskrivere er bestemt ved Forordning 15de December 1820, saaledes : den, som forfatter Klageraaal, 5 til 20 Rbd. S., §. 2. Misbrug af Andres Navn, 8 Maaneder til 3 Aar i Forbedringshuset, F. 4, at forlede til falsk Klagemaal og lognagtige Angivelser, 8 Maaneder indtil 2 Aar i Forbedringshuset, L. 5. virkelig urigtige Klagemaal, 100 til 400 Rbd. Sølv, falske Navnes Underskrift, Fæstningen eller Rasphuset, fra 3 til 6 Aar, L. 7.
Aalborgs Stifts Adresseavis, 1824-01-21
Bekjendtgjørelser. Bemodigst bekjendtgjøres fraværende Familie og Venner, at min gode, sjeldne Kone, Pederine Thomsen, fød Rosenstand, døde i Gaar Aftes Kl. 10, 28 1/2 Aar gammel og i vort kjerlige Ægteskabs 11te Aar, efter flere Aars Svagelig hed og et Aars Sygeleie. Hun blev Moder til 5 Børn, hvoraf 3 Sønner ere gaaede foran hende i Evigheden. En Søn og Datter savne dybt i hende en om og omhyggelig Moder, som jeg en trofast, vennehuld og huuslig Hustrue. Plands Præstegaard den 19de Januari 1824. Thomsen.
Aalborgs Stifts Adresseavis, 1824-01-21
I Gaar Aftes bortkaldte Forsynet min yngste Søn, otte Dage gammel, hvilket sørgeligst bekjendtgjøres Slægt og Venner. Aalborg den 20de Januarii 1824. L. Bøggild.
Aalborgs Stifts Adresseavis, 1824-01-21
Mit smukke lille Sted i Jomfrue Anegade kan fra Mandag erholdes til Leie, hvorom accorderes med mig. Margaretha Berg.
Aalborgs Stifts Adresseavis, 1824-01-21
Underviisning i Tydsk og Fransk samt i de almindelige Skolevidenskaber kan tilligemed Kost a. til næstkommende Juni modtages i Vadum Præstegaard for 2 a 3 unge Menneske paa 1011 Aar, naar Vedkommende herom ville behage at henvende sig til Undertegnede, der lover de Unge omhyggelig og kjerlig Omgang og Forældrene billig Betaling. Vadum Præstegaard den 19de Januari 1824. Hansen, Præst til Vadum.
Aalborgs Stifts Adresseavis, 1824-01-21
Til Anmelderen af den i No. 8 af denne Avis, under Overskrivt Alldædiskhed", indførte Fortælling.
Aalborgs Stifts Adresseavis, 1824-01-21
Da det Passerede ved en af mig, den 31te i forrige Maaned, i Medfør af den mig dertil meddeelte Constitution, afholden Continuations-Registrerings- og Vurderingsforretning, i Stervboet efter en af de min Bestyrelse underlagte Godsers Gaardbeboeres ved Døden afgangne Hustrue, i Forre ning med nogle andre Omstændigheder, giver mig megen Anledning til at antage, den i No. 8, for dette Aar, af nærværende Tidende, under Overskrivt "Udædiskhed", indrykkede Fortælling, at være fremkaldet ved hiin af mig ved den lyse Dag, nemlig Klokken omtrent 3 om Eftermiddagen, efter flere Dages Varsel til samtlige Boets Paagieldende og i disses Overværelse paabegyndte, og samme Dags Aften Klokken omtrent 10 endte, Skiftehandling, saa maa jeg herved provocere Anmelderen til, offentligen og i denne Avis udtrykkeligen at opgive, om denne min, og Fleres, Formodning virkelig skulde være rigtig, eller ikke, eller med andre Ord, om Fortællingen i mindste Maade vedkommer mig eller mine Handlinger, samt, i bekræftende Fald, hvad Hiemmel den vist sandhedskiere Anmelder kan skyde paa. Jngenlunde bør jeg omtvivle, at jo Anmelderen, som selv har yttret, at ville føle meget Glæde, naar Fortællingen var aldeles usandfærdig, uden Anonymitet viser klarligen for Dagen, enhver ham bekjendt, og Fortællingen vedrørende, Omstændighed; thi den Plet, som min borgerlige Agtelse eller Ære ved meeromnævnte Fortælling, allerede synes at være givet, kan eller bør vist neppe bortgaae, uden ved Sandhedens Publicitet, eller den paagieldende Løgners alvorlige og fortiente Behandling og Afstraffelse. Nørlund pr. Hobroe, den 19de Januarii 1824. Bang.
Aalborgs Stifts Adresseavis, 1824-01-21
Forvalter over NørlundsTorstedlunds- og AlbeksGodser.
Aalborgs Stifts Adresseavis, 1824-01-21
Auctioner. Afgangne Landmaaler Ole Hals og efterlevende Enkes fælleds Boes Gaard med tilliggende Jorder i Nørre Sundbye, samt en Boet tilhørende, ved Langbrovase beliggende Tørve parcel, bliver ved trende Auctioner opraabt til Bortsælgelse: 1ste Gang Onsdagen den 25de Februar, 2den Gang Onsdagen den 10de Marts, 3die Gang Onsdagen den 24de Marts næstkommende, hver Dags Formiddag Kl. 10. De tvende første Auctioner afholdes paa Aalborg Byetingsstue og den tredie i Gaarden selv i Nørre Sundbye. Det anmærkes til Efterretning for Liebhavere, at Gaarden med vedliggende Leiehuus bestaaer af 70 Fag Huus, hvori er 4 Stkr. Kakkelovne og at de denne Eiendom tilliggende Jorder er ansat til 1 Tdr. 6 Skpr. 2 Fdkr. Hartkorn. Paa den ommeldte Tørveparcel, hvilken separat bliver solgt, er derimod intet Hartkorn. Hvilket herved i Overeensstemmelse med Placaten af 22de April 1817 bekjendtgjøres til alle Vedkommendes Efterretning. Aalborg Birketingscontoir den 19de Januarii 1824. Schmidt.
Aalborgs Stifts Adresseavis, 1824-01-21
Jfølge Forlig og derefter passeret Udlæg, bliver efter Udlægshaverens Begjæring det Ane Axelsdatter, forhen tilhørende Huus i Nørre-Sundbye opraabt til Bortsalg ved en eneste Auction, der holdes i Huset selv, Løverdagen den 31te Januarii næstkommende om Formiddagen Kl. 10. Saasnart Huset er bortsolgt forauctioneres tillige en Deel udlagt Løsøre, saasom : en Kakkelovn, en Kjeddel og et 8te Dags Stueuhr. Conditionerne ere forinden til Eftersyn hos Procurator Møller heri Byen. Lysthavende indbydes. Aalborg den 19de Januari 1824. Schmidt.
Aalborgs Stifts Adresseavis, 1824-01-21
Efter Begjering af Vertshuusholder Jens Schieltved bliver det ham tilhørende Sted, beliggende paa vestre Side af Kattesundsgaden her i Byen; som bestaar af: a) et Forhuus til Gaden 6 Fag 2 Loft høit, b) et Halvtag sønden i Gaarden 11 Fag 2 Loft høit, c) et Fjellehuus paa samme Side, med tilliggende Gaardsrum og Plads, stillet til Salg ved 3de Auctioner, der afholdes i Stedet selv saaledes: 1ste Auction Tirsdagen den 13de Dennes, 2den, den 20de og 3die, Tirsdagen den 27de Dennes, hver Dags Formiddag Kl. 10. Af Kjøbesummen kan 450 Rbd. Sølv fremdeles blive indestaaende i Eiendommen, ligesom Conditionerne, der ligge til Eftersyn hos Undertegnede, i det hele vil blive favorable for Kjøberen. Schmidt, Aalborg den 3die Januari 1824. Auctions-Directeur.
Aalborgs Stifts Adresseavis, 1824-01-22
Udlandet.
Aalborgs Stifts Adresseavis, 1824-01-22
Spanien. Det længe ventede Amnestiedeeret er endnu ikke udkommet. Alle de nu værende Ministre skulle dog have erklæret sig for det, derimod ere der nogle Medlemmer af Privat conseilet, der ikke ere enige med Ministrene, men hylde meer eller mindre det af D. Vict Sacz antagne System. Det er vist, hedder det, at Kongen har spurgt en almindelig agtet Jesuit om hans Mening, og at denne 80aarige Olding i Nærværelsen af de forhausede Hoffolk raadte til en uindskrænket Tilgivelse. Man siger og, at Grev Pozzo di Borg ikke har forladt Madrid, førend han havde faaet Principet for Amnestiedecretet anerkjendt. J Gibraltar paastaaer Man allerede, at have Afskrivter af det. Umiddelbar efter Amnestiedecretet skal et Andet udkomme, det bestemmer de constitutionelle Officerers Skjæbne, der ikke kunne betragtes som Ophavsmænd til Revolutionen. Til første Klasse skal høre alle de Officerer af den kongl. Garde, der forlode deres Korps, for at tage Parti med de Revolutionaire, som Nogle gjorde den 7de Julii 1822; til den Anden de Officerer, der efter Constitutionens Bekjendtgjørelse gik over til de Revolutionaire ifølge den Eed, som Kongen blev tvungen til; og til tredie Klasse endelig de. der have fulgt Strømmen, og siden have opført sig med Maadehold, Orden og Disciplin. Mellem de Militaire, der have foretrukket, at gaae som Fangne til Frankerig, og de, der have underkastet sig, skal der ingen Forskjel gjøres. Man hører i Madrid ikke meere tale om Ministerforandringen; men Absolutisterne ere meget vrede paa Ministeriet, fordi deres foregivne Opofrelser for Restaurationen ikke blive tilstrækkeligt belønnede. Værst af dem Alle synes forhenværende Royalisichef et Locho at være, der under Regentskabet blev udnævnt til Mariscal-de-campo, men siden maatte stige ned til Oberstlieutenant; han har i et, ikke altfor beskedent Brev til Kongen fordret større Belønninger for sig selv og hans hele Trup. Endogsaa Jnfanterne skulle ved de Debatter, som fandt Sted i Kongens Pallads, (see Nr. 10.) have erklæret reentud, at, naar Man saaledes blev ved at haane og foragte Tronens ivrigste Forsvarere, og unddrage dem sin Hielp, og Man ikke oprigtig vandrede frem paa Restaurationens Vei, maatte de protestere mod hvad, der skeete, og i Tilfælde af en ny Revolution selv stille sig i Spidsen for dem, der have kæmpet for Kongens og det spanske Monarkies Sag i sin fulde Reenhed. Ogsaa knurre Absolutisterne over 11 Finants embedsmænds Afsættelse, som de paastaae, at været de ivrigste Royalister. Forresten, hedder det, er det ret roligt i Madrid, kun maa Man, naar Natten bryder frem, passe paa at være hjemme, hvis Man vil være i Sikkerhed. Minister Heredia har Portefenillen i Casa=Ørujos Sted, der er syg. Vict. Sacz er endnu i Madrid, og har slet ikke været i Toledo, som Man har sagt.
Aalborgs Stifts Adresseavis, 1824-01-22
Under 15de f. M. er paa Hertugen af Jnfantados Forslag et Decret udkommet angaaende den kongl. Gardes Organisation. Ligeledes er befalet, at alle de, der frivillig ere indtraadte i den saakaldte Nationalmilits, allerede af den Aarsag skulle have enhver Ansættelse og Gage forspildt.
Aalborgs Stifts Adresseavis, 1824-01-22
Jfølge en anden kongl. Forordning skulde fra 1ste Januar alle Artikler til Forbrug af den franske Hær indføres toldfrit i Riget. Saa skulle og alle spanske Vine, Brændevine, Eddiker og alleslags Drikkevare, grønne, tørrede og indsyltede Frugter, Maattegræs og Hamp, raat eller forarbeidet, ligesom ogsaa Meel, Korn og Frøe kunne udføres toldfrit, hvorimod de samme Artikler ved Jndførselen skulle fortoldes. Alle de Biskopper og Erkebiskopper, der siden Kongens Befrielse vare strømmede til Madrid, have faaet ubetinget Ordre til at forføie sig til deres Dioecesser. Præsten Merino kom som Oberst til Madrid, og ønskede der sin Militairpost bekræftet, men blev i dets Sted henviist til sit Kanonicat i Valencia.
Aalborgs Stifts Adresseavis, 1824-01-22
Fra Galicien meldes, at Præstemord der er et ganske sædvanligt Syn, og dette forøger Royalisternes Raserie saameget, at Morillo har ondt ved at afholde dem fra at storme Fængslerne og myrde de fangne Constitutionelle. -
Aalborgs Stifts Adresseavis, 1824-01-22
Den Efterretning, at 2 forhenværende Cortesmedlemmer Seaones og Ayllon vare døde af Gift i Gibraltar, (s. No. 9) rettes nu saaledes, at kun den Første er forgivet, enten af hans Collega Ayllon, eller af hans Tjener, der gav ham Kaffe, en Kop, som der var Spanskiønt i Tyrkiet.
Aalborgs Stifts Adresseavis, 1824-01-22
Capudan=Paschaens Tilbagekomst med omtrent 15 Skibe i en meget slet Tilstand har vakt stor Opmærksomhed i Constantinopel; i Arsenalet arbeides uafladelig paa at sætte Flaaden i seilfærdig Stand, og Divanet har flere Gange været overordentlig forsamlet for alvorlig at overveie de græske Anliggender. Minciaky er nu endelig med sit Følge den 21de f. M. afgaaet fra Hermannstadt over Bukarest til Constantinopel. Hospodarens Broder venter ham ved Grændsen. - Flere Efterretninger ere enige om, at Grækerne, efter at den tyrkiske Flaade er vendt tilbage til Dardanellerne, have fornyet Blokaden af Thessalonich, de øvrige Tyrkehavne paa det faste Land og Øerne, og bemægtiget sig adskillige Skibe, som de have erklæret for god Prise.
Aalborgs Stifts Adresseavis, 1824-01-22
Jfølge en fra Engelland kommen Befaling begive de fleste engelske Skibe sig fra de joniske Farvande til Malta Man var iførstningen i Tvivl om, hvad dette skulde betyde, indtil Capitain Hamilton fik Ordre til med sin Flotille af afseile fra Archipelagus til Tunis, for at fordre af Beier de der solgte græske Slavers Løsladelse. Skjøndt det nu ikke er afgjort, at Engelland virkelig har noget alvorligt Skridt ifinde, saa har dog det, der er skeet, allerede havt den vigtige Følge, at den tyrkiske Flotille, der laae i Havbugten ved Lepanto, hvorved og nogle Barbareskskibe befandt sig, have forladt disse Vande, og ere styrede mod Syden. Den græske Flaadeafdeling, der var ilet Missolunghi til Hielp, fulgte dem i Hælene. Tlandinger.
Aalborgs Stifts Adresseavis, 1824-01-22
J Paris er Vicomte af Chateaubriand, Hertugerne af Doudeauville og Damas udnævnt til Ridder-Commandeurer af den kongl. Orden. Baron Vitrolles er udnævnt til Statsminister. Thurtell og Hunt i London ere dømte til Døden, den Første som Weares Morder, den Anden som Medskyldig. Henrettelsen skulde finde Sted den 9de d. M. Bladet Etoile meddeler et Brev fra en til Katholicismen overgaaet protestantisk Præst, og bemærker derhos: "det gamle lutherske Kjætterie forsvinder efterhaanden og vil snart ikke meere findes." (Det ville vi lutherske Kjættere dog ikke haabe.)
Aalborgs Stifts Adresseavis, 1824-01-22
En lærd Russer har udgivet et Skrift om alle paa Jordkloden værende Sprog og Dialekter. Han tæller saaledes i Asien 937, i Europa 587, i Afrika 226 og Amerika 1264, ialt 3014. Samme Forfatter beregner at Biblen er oversat i 139 Sprog. Af blinde Betlere gives der nok, men blinde Kunst reisende antræffes sjeldnere. En saadan Englænder ved Navn Hollmann gjennemreiste i Aaret 1819-20 Frankerig, Jtalien, Schweiz og Holland, og har sidenefter endog udgivet sin Reisebeskrivelse. Alt hvad han vilde lære at kjende, befølte han, naar samme lod sig gjøre. J Rom vilde han ved en Forestilling af Barberen fra Sevilla, absolut op paa Theatret for at beføle om Skuespillerindens legemlige Skjønhed virkelig harmonerede med hendes Stemme. Vatikanets Billedstøtter vilde han ogsaa beføle, men de pavelige Soldater tillod ham det ikke. J Neapel vilde han endog beføle Vesup, og han gav sig et tilfreds, for Man havde ført ham derop, og han havde havt den Fornøielse at brænde sine Fodsaaller.
Aalborgs Stifts Adresseavis, 1824-01-22
Det er en gammel Skik i Spanien, at alle Dødsdømte blive førte til Skafottet paa Æsler. De Adelige ere sort klædte og blive qvalte; de Borgerlige derimod ere hvide klædte og blive hængte. Saaledes gik det ogsaa med Riego som Borgerlig.
Aalborgs Stifts Adresseavis, 1824-01-22
For Engelland er det en vigtig Efterretning, at en ostindisk Høvding har gjort Jndfald i Afganernes Rige og bemægtiget sig den store Subactagis Throne i Cabul, og ved saaledes at besidde Lande paa begge Bredderne af Jndusfloden, lagt Spiren til en Forbindelse mellem Jndisk og Enropæisk Politik. Bemeldte Høvding, hvis Navn er Run eet Sing, er saa overmodig, at han sagde i en Forhandling med Engellænderne: "at han havde mange Russer i sin Tjeneste, og det var ham en let Sag at faae endnu Flere.
Aalborgs Stifts Adresseavis, 1824-01-22
Fra London skrives under 7de Januar: "Jfølge Efterretninger fra Canton af 5te August, lod Vicekongen, da det Brittiske Skib Thammes i Juni Maaned ankom dertil, spørge Capitainen: om han medbragte dem, der havde myrdet de i Fægtningen med vort Krigskib Topase omkomne Personer, for at disse Mordere kunde blive straffede, hvorved Vicekongen syntes at antage det for en fuldkommen Aftale, at dette skulde skee. Capitainen undveg Spørgsmaalet ved den bemærkning, at Thammes ikke var det første Skib for dette, men det sidste fra forrige Aar. J August ankom Skibet Bombay, og dets Capitain kunde ikkun svare saa undvigende paa de gjentagne Spørgsmaale, at Man frygtede for, det ikke vilde blive ham tilladt at lade, hvorfor han ogsaa lagde ud til Macao. Man var bange for voldsomme Forholdsregler, og der gik allerede det Rygte, at Hong=Kjøbmændene vare førte til Pekin, for at staae til Ansvar for den af Engelland forventede Fyldestgjørelse. De Jndiske Fonds faldt herpaa 2 til 3 Procent.
Aalborgs Stifts Adresseavis, 1824-01-22
Fædrelandet.
Aalborgs Stifts Adresseavis, 1824-01-22
Kjøbenhavn. Hs. Majestæt Kongen har tilstaaet Geheimeraad Rosenkrantz's Enke fra hans Dødsdag af en Pension af 2000 Rbd Sølv. (Børsenhalle.)
Aalborgs Stifts Adresseavis, 1824-01-22
Da Cancelliet har bragt i Erfaring, at en Sag, som af en Papiirsfabrikant ved en Politiret var anlagt mod en Kludesamler, der tvertimod den med ham indgaaede Contract, havde overladt nogle af de af ham indsamlede Klude til Uvedkommende, fra bemeldte Ret er bleven afviist som ei derunder henhørende, har samme Collegium under 17de d. M. resolveret, at, da de om Kludesamling udgivne Bestemmelser indeholde Undtagelser fra de almindelige Politianordninger og Omløben og Handel paa Landet, og den Samler, der overskrider Grændserne for disse Undtagelser, der ere givne til Fordeel for Kludesamlere, som en følge heraf gjør sig skyldig i Overtrædelse af forbemeldte Anordninger, maa enhver Sag, som heraf resulterer, betragtes som henhørende under Politierettens Afgjørelse.
Aalborgs Stifts Adresseavis, 1824-01-22
J Jndledningen til det nylig udkomne Skrift: "De lave Kornpriser, som Aarsag til den almindelige Standsning i Handel og Vandel," anfører Hr. Conferenceraad J. F.W. Schlegel følgende reelle Aarsager til Kornafsætningens Vanskelighed: 1) Den for nogle Aar siden aabnede store Concurrence, da der deels fra Odessa og de øvrige tauriske Kjøbstæder udføres saamange Kornladninger, deels Kornudskibningen fra Barbariet saa meget har tiltaget, at Spanien, Portugal og de øvrige Lande ved Middelhavet tilstrækkelig deraf kunne forsynes; deels den nordamerikanske Hvede og Hvedemeel næsten have fortrængt den østersøiske Hvede fra det engelske Marked; 2) Kartoffelavlens store Udbredelse; 3) mange Jorders Opdyrkning; 4) Kjøbstæd jordernes Udskiftning og omhyggelige Dyrkning; 5) Opdyrkning i Lande, der tilforn trængte til bestandig Korn tilførsel fra Udlandet, saasom Norge, Sverrig, England og fl.; og 6) har endelig Ophævelsen af de Baand, som i nogle Stater hindrede Communicationen imellem Landets forskjellige Provindser, f. Ex. i Spanien, formindsket og vil fremdeles formindske Kornafsætningen for de forrige Lande ved Østersøen.
Aalborgs Stifts Adresseavis, 1824-01-22
Man venter den berømte tydske Digter og Romanskribent La Motte Fongus hertil. Hensigten af hans Reise skal være at gjøre sig bekjendt med de paa Bibliothekerne værende islandske Haandskrivter. Ogsaa Theologen Schleiermacher ventes hertil. Digteren Tieck vil hertil for at see Holbergs Komedier.
Aalborgs Stifts Adresseavis, 1824-01-22
Befordringer og Afgang. Under Directionen for den almindelige Enkekasse. Den 3die Januari er Kasserer, Cancellieraad E. Hoe, efter Ansøgning i Naade entlediget med Pension formedelst Svagelighed; Fuldmægtig og constitueret Kasserer C. W. Hviding beskikket til virkelig Kasserer; anden Fuldmægtig i Bogholder Contoiret C. C. Brønlund beskikket til Fuldmægtig i Kasserer Contoiret, første Copiist C. N. Lautrup avanceret til anden Fuldmægtig, anden Copiist J. C. G. Schram til første Copiist, tredie Copiist C. C. Dencher til anden Copiist og Skriver S. G. Klein ansat som tredie Copiist, alle i Bogholder Contoiret.
Aalborgs Stifts Adresseavis, 1824-01-22
Odense. Natten imellem den 14de og 15de d. M. i det stærke Stormveir, udbrød Jldløs i Kjøbstaden Bogense, hos Kjøbmand Lassen, der var i Holsteen, hvis Gaard med 11 Heste og 16 Køer, samt Jndavl skal være lagt i Aske, og 2 eller 4 Gaarde foruden. Sørgeligt var det, at Lassen, som ellers pleiede at assurere sine Effecter, har iaar ikke gjort det. Det lader vel som N. V. vil yde os lidt Frost, vil det kun give os renset Luft! den trænge vi hjertelig til, især da den langvarige Fugtighed har efterladt Spirer til saamange Slags Sygdomme. Saavel her i Odense som i Naboe Byerne skal være endeel Senggeligende; og naar det træffer Flere i et Huus, bliver det altid betænkeligt. Efter Sammenligning af forskjellige Landes Veirligt i denne Vinter, skulle viomsider kun fra Syden kunne vente Frost, og indtræffer Saadant, saa kan Vinteren blive alvorlig nok, som ogsaa det gamle Ordsprog om: Tappen i Tønden, naar det fryser af Sønden, stadfæster. Jmidlertid faaer, Gudskelov, Sølen nu med hver Dag meere Magt. Aalborg
Aalborgs Stifts Adresseavis, 1824-01-22
Efter de af vedkommende Herrer Sognepræster afgivne Jndberetninger, ere i Kirkeaaret 1823 her i Stiftet ægteviede 836 Par. 3729 Børn ere fødte, hvoraf 302 udenfor Ægteskab og 140 dødfødte. Af Mandkjøn ere fødte 1782 og af Qvindekjøn 1645, foruden de Uægte. 1785 ere døde, 916 af Mandkiøn og 869 af Qvindekjøn, de Dødfødte uberegnede; altsaa 1304 flere fødte end døde. 568 ere døde under 10 Aar; 57 mellem 10 og 20 Aar; 68 mellem 20 og 30 Aar; 90 mellem 30 og 40 Aar; 123 mellem 40 og 50 Aar; 150 mellem 50 og 60 Aar; 257 mellem 60 og 70 Aar; 301 mellem 70 og 80 Aar; 153 mellem 80 og 90 Aar; 17 mellem 90 og 100 Aar, og 1 blev 100 Aar og 6 Maaneder gammel. 37 Par Tvillinger ere fødte: 1 har druknet sig selv og 11 ere druknede af Vaade; 4 hængt sig selv; 4 ihjelfrosne; 1 dræbt ved Lynild; 1 død af et Knivstik i Hjertet; 1 qvalt under et Læs Høe; 1 under en Sandbanke; 1 faldt ned fra et Kirketaarn og døde af Faldet kort efter; nogle Børn døde af et Slags smitsom Sygdom; 1 døde formedelst en ulykkelig Hændelse paa en Reise, 1 ihjelslagen af en Hest og 1 skudt sig selv i Vildelse. Stiftets hele Folkemængde udgjorde ved Aarets Slutning circa 101,000.
Aalborgs Stifts Adresseavis, 1824-01-22
Skibe, ind- og udclarerede ved Aalborg Toldkammer.
Aalborgs Stifts Adresseavis, 1824-01-22
Den 19de Januar. Jndclareret, Skipper Jsach Nielsen fra Østerriisser med Trælast.
Aalborgs Stifts Adresseavis, 1824-01-22
Den 20de. Jndclareret, Skipper A. Føyen fra Holmestrand, ballastet.
Aalborgs Stifts Adresseavis, 1824-01-22
Skibs-Efterretninger. En i Visby hjemmehørende Skonnerbrig, Capt. Prussing, kommende fra St. Ubes, bestemt til Aalborg med Salt, er den 13de Dennes total forliist ved Læss. Captainen og Mandskabet ere bjergede. Talken De Vrouw Gesina, Capt. H. O. Kniper af Pekel, er den 4de Dennes paa en Reise fra Christianssand til Bryssel, med Trælast total forliist ved Ter Schelling, men Folkene ere i Behold. Den ladede i Aalborg i afvigte May.
Aalborgs Stifts Adresseavis, 1824-01-22
Skonnerbriggen Clarence, Capt. Larsen, underveis fra Noirmoutier til Aalborg med Salt, har maattet søge Norge, for Modvind.